Ben Affleck

Benjamin Géza Affleck (Berkeley, Kalifornia, 1972. augusztus 15. –) kétszeres Oscar-díjas, kétszeres Golden Globe-, kétszeres BAFTA-, valamint César-díjas amerikai színész, rendező és forgatókönyvíró. A Géza nevet a szülei egy magyar barátjuk után adták.

Fiatalkora 

1972. augusztus 15-én született a Kaliforniában lévő Berkeley-ben, később elköltözött Massachusettsbe. Testvére Casey Affleck, szintén színész. A magyar nevet szülei egyik szomszédjuk tiszteletére adták Bennek.

8 évesen játszott az Amerikai Közszolgálati Televízió egyik sorozatában (The Voyage of the Mimi). Utána nem kapott nagyobb szerepeket, de az 1992-ben készült School Ties-ban újra feltűnt. Affleck ebben a filmben szerepelt először együtt ma már elválaszthatatlan barátjával és kollégájával, Matt Damonnal.

Pályafutása
Az elismerést a Good Will Hunting hozta meg számukra. A film forgatókönyvét ők írták, amit 600 ezer dollárért eladtak a Miramax főnökének, Harvey Weinsteinnek. Affleck és Damon ebben a filmben korukat meghazudtolóan dolgozták ki a történetet és a karaktereket. A nézőktől és a szakmától egyaránt elismerést kaptak. Damon és Affleck összesen 8 díjat kapott forgatókönyvükért (köztük a Golden Globe-ot és az Oscart).

2001-ben a nagy sikerű Pearl Harbor – Égi háború-nak volt a főszereplője, 2002-ben pedig az Ütközéspont és A rettegés arénája című filmjét mutatták be a mozik. 2003-ban a Daredevil – A fenegyerek című filmben tűnt fel.

A 2006-os Velencei Nemzetközi Filmfesztiválon Affleck elnyerte a legjobb színésznek járó Volpi Cup-díjat George Reeves tévés Superman-színész megformálásáért a Hollywoodland című filmben. 2012-ben ő volt Az Argo-akció című film rendezője és főszereplője. A film három Oscar-díjat nyert, köztük a legjobb filmnek járót is.

Magánélete
Gwyneth Paltrow-val volt együtt egészen 1999 januárjáig. Majd Jennifer Lopezzel volt kapcsolata, mely világszerte vonzotta a médiafigyelmet, el is lettek nevezve "Bennifernek", a pár 2004-ben vált szét. Szeret motorozni, öt motorkerékpárja is van. Három-négy filmet forgat évente, saját produceri céget vezet Matt Damonnal.

2005 júliusában feleségül vette a Daredevil-ben szereplő partnernőjét, Jennifer Garnert, aki decemberben kislánnyal ajándékozta meg. Második kislányuk, Seraphina 2009. január 9-én született. Fia, Samuel Garner 2012-ben jött világra.

2015. június 30-án Affleck és Garner bejelentették, hogy elválnak.

Affleck és Lopez a szakításuk utáni években is tartották a kapcsolatot, és a nyilvánosság előtt elismerően beszéltek egymásról. 2021 áprilisában kezdtek újra randizni, 20 évvel az első találkozásuk után, Lopez pedig júliusban nyilvánosan is megerősítette újrakezdett románcukat. Lopez 2022 áprilisában erősítette meg második eljegyzését Affleckkel. Las Vegasban házasodtak össze 2022. július 16-án.

Filmográfia

Film
Filmrendező és producer

Filmszínész

Televízió

Jegyzetek

További információk 

 
 
 Hivatalos honlap (Webarchive)

1972-ben született személyek
Amerikai színészek
Amerikai filmrendezők
Amerikai forgatókönyvírók
Amerikai filmproducerek
Oscar-díjasok
BAFTA-díjasok
Golden Globe-díjasok
Anglo-amerikaiak
Ír-amerikaiak
Skót-amerikaiak
Élő személyek
Kaliforniaiak
César-díjasok
Amerikai filantrópok